**Beretning for 2022/23 for DH – Tønder Kommune**

Denne beretning er mit sjette som koordinator/kontaktperson i DH Tønder. De sidste 6 år er der ikke blevet valgt formand og forretningsudvalg, og jeg har i den periode indvilliget mig til opgaven som koordinator/kontaktperson for DH Tønder.

Beretningen beskriver hvad jeg har beskæftiget mig med i det forløbne år fra marts 2022 til februar 2023.

Det har været et normalt år, hvor coronaen ikke har sat dagsordenen for det vi har kunnet lave i DH. Det har medført at fysiske møder kunne afholdes, og der sideløbende blev lavet virtuelle møder.

**Der har været Formandsmøder** **i DH siden sidste årsmøde.**   
Det første formandsmøde jeg deltog i, var den 22.maj i Kolding. Der var Velkomst og aktuel politisk situation ved DH’s formand Thorkild Olesen, og han satte fokus på nogle af de aktuelle politiske udfordringer på både kommunalt og nationalt plan. Efterfølgende var der mulighed for spørgsmål og debat. Derefter var Samarbejdet i de nye Handicapråd på dagsordenen, hvor vi kunne komme med input med det arbejde der blev lavet i Handicaprådet lokalt.   
DH’s politiske chef Anita Vium Jørgensen kom ind på Rammer for samarbejde i DH-afdelingen, og orienterede om baggrunden for ”Kodeks for god adfærd i DH-afdelingen”, der rammesætter det gode samarbejde samt forholder sig til den debat, som findes i store dele af samfundet om forebyggelse af krænkende adfærd, og hvordan DH håndterer dette.   
Der var en kort orientering om den netop igangsatte proces med modernisering og forenkling af både DH’s vedtægter og afdelingsvedtægterne. - Er der brug for et forretningsudvalg i DH-afdelingerne? - Skal man kunne være aktiv i en DH-afdeling, selv om man er bosat uden for den kommune, som DH-afdelingen dækker? - Hvordan kan vi forestille os en regional struktur i DH?  
Kommissorium blev nedsat i november 2021. Ændringer skal vedtages i 2023.  
Så var der kort Orientering om Afdelingsundersøgelsen ved Organisations- og udviklingskonsulent Sidsel Torp Baumann.  
**Det næste DH-formandsmøde var april kvartals online** formandsmøde: **”Hvordan får vi flere unge med handicap i uddannelse og job?”** der foregik den 21.juni. Formålet med mødet var at styrke sammenhængen mellem den lokale og nationale interessevaretagelse for at få større indflydelse på begge niveauer. Vi blev orienteret om en ny analyse fra Arbejderbevægelsens Erhvervsråd af unge uden uddannelse og job, og vi drøftede ideer til hvordan får vi politikerne med på at tænke gode løsninger i kommunerne. På landsplan har 40% af de 15-24-årige uden uddannelse og job et eller flere handicaps. I Tønder Kommune har 56,1 pct. af de unge, uden uddannelse og job et handicap. Det svarer til cirka 230 unge. Der er noget at tage fat på i Tønder Kommune. I det nye nyhedsbrev fra DH i januar i år er der igen sat fokus på området i forlængelse af nytårstalen fra Mette Frederiksen, hvor hun nævnte at det var et af regeringens fokusområder.  
**Det næste DH-formandsmøde var juli kvartals online** formandsmøde med temaet **”Folketingsvalg”** der foregik den 29.august, hvor jeg kunne være med i begyndelsen af mødet. DH`s prioriterede politiske temaer blev gennemgået med DH’s politiske fundament for valgkampen og kort orientering om den nationale indsats. Efterfølgende var der mulighed for at stille spørgsmål. På baggrund af erfaringer fra tidligere valgkampe præsenteredes forskellige aktiviteter, som DH-afdelingerne kunne lade sig inspirere af. Til sidst var der erfaringsudveksling og gode idéer DH-afdelingerne imellem.   
**Det næste DH-formandsmøde var oktober kvartals online** formandsmøde. Temaet for dette kvartals onlinemøde var ”Fællesskab – vejen ud af ensomhed”. Jeg kunne dog ikke deltage de foreslåede dage, da jeg skulle til VSU-bestyrelsesmøde og Handicaprådsmøde. På mødet blev man præsenteret for DH’s fotoudstilling om fællesskab og handicap – og hvordan man kunne få udstillingen ud i vores kommune. Udstillingen var ledsaget af et politisk udspil, og der blev drøftet ideer til, hvordan DH-afdelingen kunne være med til at sætte politisk fokus på vigtigheden af at få flere mennesker med handicap med i hverdagens fællesskaber fx i uddannelsessystemet, på arbejdsmarkedet og i foreningslivet.    
**Det næste DH-formandsmøde var januar kvartals online** formandsmøde der foregik den 19.januar. Emnet var **”Politikudvikling på tilgængelighedsområdet”**. Vi mødte René Sørensen Overby fra Bevica Fonden, der fortalte om Universelt design, og hvordan vi kan tænke tilgængelighed ind i alt nyt design - fra en start. Som en del af DH’s Strategi-og handlingsplan 2022-2025, skal DH udvikle en politik for tilgængelighedsområdet. Vi fik præsenteret en procesplan, hvor mange kunne blive involveret. Politikken bliver færdiggjort i løbet af foråret/sommeren 2023. Inden mødet skulle alle formænd og relevante personer svare på en spørgeskemaundersøgelse omkring DH-afdelingerne og kommunernes arbejde med tilgængelighed. Resultaterne fra spørgeskemaet vil blandt andet bliver brugt i udarbejdelsen af politikken for området, og blev også præsenteret på onlinemødet.  
**Det næste formandsmøde der bliver afholdt fysisk** vil finde sted den 23.april i Kolding.

**Netværksmødet i DH Sydjylland** foregik den 31.marts sidste år i Billund, og der kunne jeg desværre ikke deltage. Billunds Borgerrådgiver, Jakob Dahl fortalte om sit nye arbejde, efter han blev ansat pr. 1. februar 2022. Rekruttering af nye DH-medlemmer til afdelingen blev vendt af de forskellige afdelinger. Der arbejdes på at lave et kursus om det emne. Ellers kom der input fra de forskellige afdelinger med status på deres eget område.  
**Det næste netværksmøde blev afholdt den 6.oktober i Haderslev** som jeg deltog i. Der var et oplæg med fysisk tilgængelighed i forbindelse med ombygninger ved Lars S. Pedersen DHF. Han var meget ind omkring hvad man skulle være opmærksom på i forskellige typer af ombygning. Der blev også vendt problemer med tilgængelighed på andre områder. Derefter hørte vi nyt fra afdelingerne imellem. Budgetbesparelser i kommunerne var et tema fra en del afdelinger.  
I år bliver det næste netværksmøde i DH Sydjylland afholdt den 17.april kl. 17 i Esbjerg.

**Torsdag den 25. august gik der et nyt nyhedsbrev** i luften. Det har fået navnet DH-brevet og er et nyhedsbrev til os i lokalafdelingerne. Den sidste torsdag i måneden bliver få DH-brevet udsendt. Det kræver at man melder sig til at få det.  
DH-brevet bliver en kanal, hvor vi får information og inspiration til vores lokalpolitiske arbejde. Målet er, at nyhedsbrevet også skal bidrage til at binde det nationale og lokale arbejde endnu bedre sammen.

**I 2020 havde DH 5,2 millioner kroner til at bevilge til det lokale frivillige foreningsliv** indenfor handicapområdet. Puljen kunne søges af alle lokale handicaporganisationer og handicapforeninger, og pengene kunne f.eks. bruges til kurser, oplæg, møder med lokalpolitikere eller til andre aktiviteter, der er med til at synliggøre handicapområdet. DH udarbejdede fem nemme kurser, hvor man blandt andet kunne lære om at få indflydelse på lokalpolitik, blive god til at sætte dagsordenen i medierne, samt hvordan man kan rekruttere flere frivillige. I 2021 var puljen på 4,2 millioner kroner. På grund af Covid-19 har det været vanskeligt at afvikle de bevilligede midler fra lokalpuljen 2019, 2020 og 2021. Derfor har Socialstyrelsen på opfordring af DH forlænget projektperioden til og med den 30. juni 2022. Begge projektperioder stod ellers til at udløbe den 30/11-21. Fristen for sidste runde ansøgninger sidste år var mandag d. 30. maj kl. 12. Jeg har ikke hørt om nogen der søgte fra Tønder.  
Se mere [på DH´s hjemmeside](https://www.handicap.dk/lokalafdelinger/lokalpuljen?utm_medium=handicap.dk&utm_source=20211201_Nye%20tal%3A%20S%C3%A6t%20fokus%20p%C3%A5%20fleksjobledigheden&utm_campaign=Nye%20tal%3A%20S%C3%A6t%20fokus%20p%C3%A5%20fleksjobledigheden), hvad man agter at gøre fremover.

**Samarbejdsmødet med patientforeninger** blev afholdt den. 1.marts 2023 i Skærbæk. Der har ikke været afholdt møde siden februar sidste år. Jeg havde ikke mulighed for at deltage. På mødet kom der et oplæg om søvn ved sundhedskonsulent Merete Kjeldsen. Der blev orienteret om flg.: § 79 tilskud-ny praksis, Træner Akademiet og motion på arbejdspladsen. Til sidst var der opsamling vedr. netværkscaféer v. Merete Kjeldsen og Koordinering af foreningernes arrangementer.

**I oktober fik jeg en henvendelse fra Tønder Handicap Svømmeafdeling, Tønder**. De stod i en situation, at deres kasserer var blevet syg, og at det ikke var muligt at få en ny indenfor deres forening. De ville godt have en hjælp i en periode. Jeg kunne ikke, men tilbød at sende deres henvendelse videre til de foreninger der er tilknyttet DH Tønder. Det var ok, og jeg har så sendt den henvendelse videre til de foreninger der var tilknyttet DH. Jeg har ikke efterfølgende hørt om det gav pote.

**Handicappolitikken for Tønder Kommune**. Det er en godt gennembearbejdet handicappolitik, der nu er vedtaget af Tønder Kommune. Under coronaen blev der ikke gjort så meget med politikken, men vi ser frem at der nu bliver gjort noget med handicappolitikken, så det bliver en naturlig del af Tønder Kommunes politik alle områder. Jeg orienterede det nye byråd om tilblivelsen af Handicappolitikken den 28.april, og min forventning er at der bliver fulgt op på den i år.

**DH Tønder er medlem af Frivilligcenter i Tønder**. Der er generalforsamling onsdag d.22.marts kl. 17.00, hvor jeg ikke har mulighed for at deltage. Frivilligcenter Tønder orienterede om, at centerleder Liv Øvlisen Brun Jensen vender tilbage efter endt barselsorlov 12. maj, og man forventer desuden at fastholde afløser Ditte Madvig Evald resten af 2023 eller længere. Poul Erik Hansen er formand for Frivilligcenteret. De mangler bestyrelsesmedlemmer, og ønsker meget at der bliver valgt nye bestyrelsesmedlemmer til generalforsamlingen.

**I år håber jeg på at der bliver gjort noget ved specialeplanen**, som der er arbejdet længe på. I maj måned kom specialeplanen på baggrund af en toårig evaluering af handicapområdet. Regeringen har præsenteret en nyt udspil til forbedringer på handicapområdet. En ny specialeplan er positivt, men den vil få meget lille effekt for borgerne, lyder det fra DH.   
DH har længe efterspurgt en specialeplan på socialområdet, der skal styrke kvalitet og faglighed i visitation og indsats. Det er positivt, at regeringen nu vil tage første skridt i forhold til en specialeplan der trinvist rulles ud frem til 2030. Men hvis borgerne skal mærke markante forbedringer, er der brug for en reform af visitation og økonomi, der understøtter specialeplanen. Se udspillet her: <https://sm.dk/publikationer/2022/maj/et-liv-med-ligevaerdige-muligheder>  
Jeg har hørt at den nye socialminister Pernille Rosenkrantz-Theil skulle kunne gøre mere ved den end den foregående.  
 **Op til Handicaprådets nye periode 2022-25 drøftede vi i DH på et bestyrelsesmøde i december 21 hvilke fokuspunkter** vi kunne ønske os i forbindelse med Handicaprådets arbejde i de kommende år. Vi kom rundt om mange emner, og der blev lavet en oversigt med fokuspunkter.

Fokuspunkerne som blev lavet på mødet:

* Opfølgning på den vedtagne handicappolitik i 2020
* Ferie for handicappede hvert år skal være en mulighed – mindst 8 dage.
* Tidlig opsporing af neurologiske handicap. Autisme, ADHD, OCD, m.fl. Diagnosen skal stilles i aldersgruppen 0 til max. 3-årsalderen.
* Der skal være en ordentlig visitation fra kommune til kommune. Hjælpen skal kunne følge med.
* Ordentlig velkomstpakke til familier med handicappede børn. Skal være tydelig på kommunens hjemmeside.
* Aflastning til dem der har behov. Kommunen skal være opsøgende.
* Ordentlig hjælp til resten af familien til handicappede børn.
* Ansøgning til Ledsagerordning § 97 bortfalder ved 67 år – der skal arbejdes for at ansøgning om ledsageordningen fortsætter efter det 67.år. Ifølge Servicelovens § 97 er det kun muligt at blive tildelt kommunal ledsagelse i op til 15 timer om måneder, hvis borgeren er mellem 18 og 67 år på ansøgningstidspunktet.
* Inklusionen skal der følges op på.
* Ny Café 9 til udviklingshandicappede og sent udviklede.
* Førtidspension – problematikker med dem der ikke får tilkendt førtidspension.
* Løbende fokus på dagtilbud, beskyttet beskæftigelse og skoletilbud – deriblandt autismeområdet.
* Tilgængeligheden skal der være fokus på i forbindelse med Tønder Marsk initiativet.
* Stigende magtanvendelse på institutioner, deriblandt skoler og botilbud.
* Manglende handicaptoilet til træningsafdelingen på Tønder sygehus.
* Dårlige adgangsforhold til hudlæge på Tønder sygehus.
* Mødet mellem systemet og handicappede skal forbedres.
* Tilgængeligheden til IT i det offentlige.
* Lydavis til blinde
* Manglende speciallæge i øjensygdomme

Det igangværende arbejde med evaluering af det specialiserede socialområde i Socialministeriet, der skal danne grundlag for at gennemføre en ny specialeplanlægning på socialområdet inspireret af sundhedsområdet, kan løse flere af vores fokuspunkter.

**Her et udpluk af hvad DH har været optaget af i det forløbne år.**

**Høring inklusion april 2022**: Hvad skal der til, så vi ikke står med de samme inklusionsproblemer om 10 år? Det var i fokus, da DH-formand Thorkild Olesen gik på talerstolen ved en høring om inklusionen. Første skridt er, at lærere og pædagoger får den nødvendige viden om handicap. Det vil sikre, at flere børn får den rette støtte og hjælp i tide. Det var formandens råd til politikerne.

|  |  |  |
| --- | --- | --- |
| |  |  | | --- | --- | | |  | | --- | | **Maj måned**: DH og Dansk Arbejdsgiverforening er gået sammen om otte konkrete forslag, der skal få flere med handicap med ind på arbejdsmarkedet. For mens Danmark mangler arbejdskraft, går omkring 49.000 mennesker med handicap ledige, selvom de kan tage et arbejde inden for to uger. Det skal det nye samarbejde og de otte konkrete forslag være med til at løse. Ledigheden blandt fleksjobbere er faldet fra august 2021 til marts i år fra 14,5 til 13 procent. Det viser nye DH-tal. Det er en positiv udvikling, men der er stadig lang vej til en ledighedsprocent ligesom på det generelle arbejdsmarked, hvor ledigheden er fem gange lavere. Samtidig viser de nye tal, at der stadig er store forskelle på, hvor gode kommunerne er til at få fleksjobbere i arbejde. Regeringen har offentliggjort sit udspil til forbedringer på handicapområdet på baggrund af en toårig evaluering af området. Regeringen vil blandt andet have en specialeplan på det specialiserede socialområdet. Det er positivt, men en specialeplan vil få en lille effekt, hvis ikke der bliver set på visitation og økonomi, der understøtter den. Mennesker med handicap kan i dag få eksperters faglige vurdering af, hvad de har brug for. Men kommunerne vælger alt for ofte ikke at lytte til fagligheden, fordi de vægter økonomien tungest. Det scenarie vil desværre fortsætte, fordi kommunerne med regeringens udspil fortsat ikke vil være forpligtet til at følge de faglige anbefalinger. DH og DH’s medlemsorganisationer har gennem en lang årrække oplevet et stigende pres på retssikkerheden på socialområdet. Nu lancerer DH 23 konkrete forslag, der blandt andet har fokus på at styrke sagsbehandlingen og visitationen. Men også i forhold til kommuner, der udfordrer retssikkerheden, er der forslag om at styrke tilsynet og ankesystemet.  [Find de 23 forslag her på handicap.dk](https://danske-handicaporganisatione.clients.ubivox.com/x/nhDAtaKdTmPxCKq55AAFy9k43QU6yl9LZMH-V7EhqJMewq8vMVnei45buw46hAlKGCEzvf20Iv2bFFbI9OUE0oHRX61I/) | | |

**Oktober måned:** Flere kommuner laver færre fejl, når de behandler klagesager på handicapområdet. Antallet af omgjorte klagesager om børn er faldet fra 1.018 i 2020 til 760 i 2021. Imens omgjorte klagesager på voksenområdet er faldet fra 508 til 327.  
Det viser Ankestyrelsens Danmarkskort for 2021. Oversigten viser, hvor ofte Ankestyrelsen ændrer kommunens afgørelse, når en borger har klaget.  
Men på trods af faldet får de fleste kommuner fortsat omgjort for mange af deres borgersager. På landsplan gælder det for cirka hver tredje af klagesagerne om både voksne og børn.  
Fra DH’s side opfordrer de derfor kommunerne med høje omgørelsestal til at følge op på tallene, lære af kommuner med færre omgjorte sager samt til at lave en handlingsplan for den juridiske kvalitet af sagsbehandlingen.   
**I Tønder kommune var antallet af omgjorte klagesager flg.:   
I 2021** var der på børnehandicapområdet **7** **omgjorte klagesager** ud af 19 klagesager og i 2020 var der **4** **omgjorte klagesager** ud af 8 klagesager. **I 2021** var der på voksenhandicapområdet **4** **omgjorte klagesager** ud af 7 klagesager og i **2020** var der **7** **omgjorte klagesager** ud af 8 klagesager. På Handicaprådsmøder er vi blevet orienteret om det.  
På den statistik som Social og ældreministeriet har udgivet i juni 22 kan I se tallene på Danmarkskortet:   
<https://sm.dk/danmarkskort/2022>  
Vi har haft Ankestatistik for første halvår 22 på dagsordenen til handicaprådsmøde den 25.oktober. Den 26.april havde vi Anke statistikken for 2021.

**Jeg har fået en henvendelse om at Gigtforeningen Sønderjyllands kreds** stopper for deres aktiviteter i Tønder Lokalgruppe med udgangen af 2022, hvorfor Kurt Baumgartner takkede for den periode vi havde kendt hinanden. Det var med vemod, at han ligeledes måtte trække sig for alle arrangementer, de i årenes løb har afholdt i Tønder.

**Da Socialdemokratiet, Moderaterne og Venstre præsenterede deres regeringsgrundlag**, viste det sig at de blandt andet har ambitioner for mennesker med handicap. Det er positive takter, og i overskrifter lyder det godt. Nu starter arbejdet med at påvirke regeringen til, at der bliver leveret nogle gode løsninger.

**Desuden har der været mails fra DH**, som jeg har skullet forholde mig til, og videresende hvis det kunne være af interesse for foreninger tilknyttet DH Tønder.

Koordinator/Kontaktperson DH Tønder

Kurt Serup Poulsen